CELEX: 62011CN0157
Language: da
Date: 2011-03-31 00:00:00
Title: Sag C-157/11: Anmodning om præjudiciel afgørelse indgivet af Tribunale di Napoli (Italien) den 31. marts 2011 — Guiseppe Sibilio mod Comune di Afragola

11.6.2011   
            
            
               DA
            
            
               Den Europæiske Unions Tidende
            
            
               C 173/6
            
         Anmodning om præjudiciel afgørelse indgivet af Tribunale di Napoli (Italien) den 31. marts 2011 — Guiseppe Sibilio mod Comune di Afragola
   (Sag C-157/11)
   2011/C 173/11
   Processprog: italiensk
   
      Den forelæggende ret
   
   Tribunale di Napoli
   
      Parter i hovedsagen
   
   
      Sagsøger: Guiseppe Sibilio
   
      Sagsøgt: Comune di Afragola
   
      Præjudicielle spørgsmål
   
   
               1)
            
            
               Finder direktiv 1999/70/EF (1) anvendelse for arbejdstagere, der beskæftiger sig med socialt arbejde, dvs. skal disse arbejdstagere i henhold til § 3, stk. 1, opfattes som personer, som [udelades] indgår i et ansættelsesforhold, etableret direkte mellem den pågældende og en arbejdsgiver, når tidspunktet for ansættelseskontraktens eller ansættelsesforholdets udløb er fastlagt ud fra objektive kriterier, såsom en bestemt dato, der i den foreliggende sag udgøres af tidspunktet for afslutning af projektet?
            
         
               2)
            
            
               Er § 4 til hinder for, at en LSU/LPU-arbejdstager oppebærer en lavere løn end en fastansat, der udfører tilsvarende arbejdsopgaver og har samme anciennitet, udelukkende fordi arbejdstagerens »arbejdsforhold« er blevet indledt som beskrevet ovenfor, dvs. er der tale om et objektivt forhold, som begrunder, at arbejdstageren oppebærer en lavere løn?
            
         
      (1)  EFT L 175, s. 43.